CELEX: 62016TN0692
Language: bg
Date: 2016-09-27 00:00:00
Title: Дело T-692/16: Жалба, подадена на 27 септември 2016 г. — CJ/ECDC

28.11.2016   
            
            
               BG
            
            
               Официален вестник на Европейския съюз
            
            
               C 441/26
            
         
      Жалба, подадена на 27 септември 2016 г. — CJ/ECDC
      (Дело T-692/16)
      (2016/C 441/31)
      Език на производството: английски
      
         Страни
      
      
         Жалбоподател: CJ (Agios Stefanos, Гърция) (представител: V. Kolias, lawyer)
      
         Ответник: Европейски център за профилактика и контрол върху заболяванията (ECDC)
      
         Искания на жалбоподателя
      
      Жалбоподателят иска от Общия съд:
      
                  —
               
               
                  да отмени обжалваното решение и вследствие на това да осъди ECDC да му изплати всички възнаграждения, които жалбоподателят би получил за периода от 1 май 2012 г. до 31 декември 2014 г., ако бе продължил да е на служба в ECDC, и които при липса на уточнения от страна на ECDC жалбоподателят оценява временно на сума в размер на 140 000 EUR, както и законната лихва върху същата;
               
            
                  —
               
               
                  да осъди ECDC да му заплати обезщетение за неимуществени вреди в размер на 13 000 EUR;
               
            
                  —
               
               
                  да осъди ECDC да понесе собствените си съдебни разноски по производството, както и тези, направени от него.
               
            
         Основания и основни доводи
      
      В подкрепа на жалбата си жалбоподателят излага две основания.
      
                  1.
               
               
                  Първо основание, с което се твърди, че ECDC е нарушил член 266 ДФЕС, като е приложил неправилно решението на Съда на публичната служба на Европейския съюз по съединени дела F-159/12 и F-161/12, CJ/ECDC, и в частност, че
                  
                              —
                           
                           
                              поради необратима промяна в съществени обстоятелства ECDC неправилно е придал обратно действие на обжалваното решение;
                           
                        
                              —
                           
                           
                              ECDC е нарушил принципа на пропорционалност, тъй като обжалваното решение не е било нито целесъобразно, нито необходимо за постигането на целта, преследвана с отмененото уволнение от 2012 г.;
                           
                        
                              —
                           
                           
                              ECDC е допуснал явна грешка в преценката, като не е обърнал внимание на измамата при назначаването на началника на правната служба на ECDC;
                           
                        
                              —
                           
                           
                              ECDC е нарушил член 22a, параграф 3 от Правилника за длъжностните лица, като е уволнил жалбоподателя в отговор на съобщаването от негова страна, in tempore non suspecto малко преди уволнението му, на факти, които повдигат подозрение за финансови злоупотреби в ECDC.
                           
                        
            
                  2.
               
               
                  Второ основание, с което се претендира парично обезщетение за неимуществени вреди, причинени от нарушението от ECDC на член 266 ДФЕС и от изявлението, че жалбоподателят се е стремял да насърчава непотизма.